CELEX: C2006/178/42
Language: fi
Date: 2006-07-29 00:00:00
Title: Asia C-248/06: Kanne  2.6.2006  — Euroopan yhteisöjen komissio v. Espanjan kuningaskunta

29.7.2006   
            
            
               FI
            
            
               Euroopan unionin virallinen lehti
            
            
               C 178/26
            
         Kanne 2.6.2006 — Euroopan yhteisöjen komissio v. Espanjan kuningaskunta
   (Asia C-248/06)
   (2006/C 178/42)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: R. Lyal ja L. Escobar Guerrero)
   
      Vastaaja: Espanjan kuningaskunta
   Vaatimukset
   
               —
            
            
               Sen toteaminen, että Espanjan kuningaskunta ei ole noudattanut sijoittautumisvapautta ja palvelujen vapaata tarjoamista koskevien EY 43 ja 49 artiklan sekä Euroopan talousalueesta tehdyn sopimuksen vastaavien artiklojen mukaisia velvoitteitaan, koska se on pitänyt voimassa järjestelmää, joka koskee ulkomailla toteutettujen teknologisten tutkimus-, kehitys- ja innovaatiotoimintojen kustannusten vähentämistä, ja joka on ankarampi kuin Espanjassa syntyneisiin kustannuksiin sovellettava järjestelmä, sellaisena kuin se on Ley del Impuesto de Sociedades -nimisen lain (yhtiöverotuslaki) 35 §:n nojalla, sellaisena kuin tämä pykälä on hyväksyttynä 5.3.2004 annetulla kuninkaan lakiasetuksella 4/2004.
            
         
               —
            
            
               Espanjan kuningaskunnan velvoittaminen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Sijoittautumisvapauden (EY 43 ja 48 artikla ja ETA-sopimuksen 31 artikla) loukkaaminen: alueellinen rajoittaminen, joka muodostuu siitä, että ainoastaan aineellisesti kansallisella alueella toteutetut tekniset tutkimus-, kehitys- ja innovaatiotoiminnat voivat saada yhtiöveron verovähennysoikeuden, on tekijä, joka rajoittaa sellaisten espanjalaisten yritysten sijoittautumisvapautta, jotka suorittavat tutkimus-, kehitys- ja innovaatiotoimintoja Espanjan alueen ulkopuolella suosien niitä yrityksiä, jotka suorittavat samoja toimintoja Espanjassa, ja erityisesti yrityksiä, joiden päätoimipaikka on toisessa jäsenvaltiossa ja toimivat Espanjassa sivutoimipaikan kautta.
   Palvelujen vapaan tarjoamisen loukkaaminen (EY 49 artikla ja ETA-sopimuksen 36 artikla): Espanjan alueen ulkopuolella suoritettuihin tutkimus-, kehitys- ja innovaatiotoimintoihin liittyvät kustannukset jäävät yhtiöverovähennysoikeuden ulkopuolelle. Tämä rajoitus muodostaa esteen EY:n perustamissopimuksessa määrätylle palvelujen tarjoamisen vapaudelle.